**Portland** je grad na sjeverozapadu Sjedinjenih Američkih Država u državi Oregon. Iako je najveći grad te savezne države, nije i glavni grad već je to manji Salem. Po popisu stanovništva iz 2010. u njemu je živjelo 583 776 stanovnika.

Geografske karakteristike
-------------------------

*Portland* je administrativni centar Okruga Multnomah, u sjeverozapadnom Oregonu, tik do granice sa Državom Washington. Grad se smjestio u dolini rijeke Willamette, blizu njenog ušća u rijeku Columbiju, udaljen oko 160 km od Tihog oceana. Portland je centar gusto naseljenog kraja, 15 km sjevernije od njega leži grad Vancouver sa kojim se spojio, istočno od njega udaljen 40 km leži grad Hillsboro sa kojim je također spojen. Već odavno se spojio sa gradovima Beaverton i Gresham tako da konurbacija koju formiraju gradovi Portland - Vancouver - Hillsboro ima 2 226 009 stanovnika.

*Portland* ima oceansku klimu, sa relativno blagim zimama kad je oko 0 °C, i isto tako umjerenim ljetima sa puno kiše.

Historija
---------

*Portlandski* tramvaj
Ekspedicija Lewisa i Clarka prošla je tim krajem uz Rijeku Columbiju - 1805. - 1806.

Prvo naselje na tom mjestu izraslo je 1845. po lokalnoj legendi o imenu budućeg grada, odlučila su dva naseljenika bacanjem novčića, birajući između dva imena gradova na istoku Portlanda u Meinu i Bostona u Massachusettsu, novčić je odlučio da to bude - *Portland*. Grad je rastao nevjerojatnom brzinom, a tome su pomogle uzastopne čuvene **zlatne groznice**, koje su privukle gomilu novih stanovnika, koji su se iz gradova istoka zaputili Oregonskom stazom do *Portlanda*. U grad su se tih ranih godina 19. vijeka doselili i brojni kineski imigranti. Grad je tako brzo rastao, da je već 1890. progutao sva okolna naselja u jednu cjelinu. *Portland* je 1905. bio u fokusu američke javnosti kad se slavila 100 godišnjica Ekspedicije Lewisa i Clarka.

Izgradnja duboke riječne luke, osposobljene da primi i oceanske brodove iz Zaljeva Puget, kao i dovršetak Sjevernopacifičke željeznice pretvorila je *Portland* u centar tog dijela Sjedinjenih Američkih Država. Iz luke se izvozila drvena građa, tog inače šumom bogatog kraja (Kaskadske planine) i brojni poljoprivrednih proizvodi iz dolina rijeka Willamette i Columbija. Nakon izgradnje brojnih hidroelektrana u neposrednoj okolici grada, jeftina struja omogućila je brz rast industrije.

Za vrijeme Drugog svjetskog rata *Portland* je postao glavni centar brodogradnje. Tokom 1970-ih 1980-ih provedeni su uspješni programi urbane revitalizacije grada.

Žičara koja vozi na brdo Marquam i Oregonski univerzitet zdravlja i nauke

Privreda
--------

Današnji *Portland* je grad visoke tehnologije i elektronike, pa grad ima brojne kompanije koje se bave razvojem softvera, kompjuterskih programa i proizvodnjom kompjutera, opreme za njih i mjernih instrumenata. Pored tog *Portland* ima i tradicionalne industrije obuće i odjeće (Adidas), kamiona i dijelova za njih, papira i proizvoda od papira, ambalaže, opreme za avione, strojeva i metalnih proizvoda, prehrambenih proizvoda. Pored tog je *Portland* i važan centar izdavaštva, grad sa puno štamparija i veliki obrazovni i medicinski centar.

*Portland* je zbog svojih snježnih planina i važan turistički centar, skijalište na Planini Hood.

*Portland* ima veliki međunarodni aerodrom (IATA: **PDX**, ICAO: **KPDX**), a njegova luka je poznata po izvozu pšenice i uvozu automobila sa Dalekog istoka.

Znamenitosti i atrakcije
------------------------

Kao i svaki veliki američki grad i *Portland* ima *down town* sa visokim neboderima, ali su prava specifičnost grada
brojni parkovi i guste šume, jer više 36 km² njegove površine, pokrivaju šume i parkovi, od kojih je najveći Šumski park (Forest Park) na sjeverozapadu grada koji se prostire na 2 000 hektara.

*Portland* je svjetski poznat po svom *Parku ruža* (The International Rose Test Garden) koji je osnovan 1917. u kom se uzgaja stotine sorti ruža. Pored tog poznati parkovi grada su arboretum, botanički vrt, kineski i japanski
vrt. Poznat je i park *Grotto*, koji je i katoličko svetište pun svetačkih kipova. Grad je poznat i po svojih sedamnaest riječnih mostova.

Godišnji Festival ruža u junu je velik društveni događaj, velike atrakcije su i festivali bluesa i piva u julu.
*Portland* je u Sjedinjenim Američkim Državama poznat kao grad malih pivovara, a dolina rijeke Willamette poznata je vinska regija.

Okolica grada ima brojne prirodne ljepote kao što je 190 metara visok Vodopad Multnomah, opservatorij i memorijalna kuća Vista House, u dolini Rijeke Columbija i Rezervat prirode šuma planine Hood. *Portland* je okružen visokim planinama, koje su često prekrivene snijegom Planina Hood (80 km jugoistočno od grada), Planina Rainier i visokim vulkanima Saint Helens i Adams.

Kultura i obrazovanje
---------------------

*Portland* je jedan od malobrojnih američkih gradova koji ima simfonijski orkestar, balet i operu. Grad ima brojne teatre i muzeje, od kojih su najpoznatiji *Oregonski muzej nauke i industrije*, koji ima planetarij i veliki akvarij sa morskim životinjama, *Američki muzej oglašavanja* i *Svjetski centar šumarstva* koji djeluje i kao muzej.

*Portland* je snažni obrazovni centar, sa brojnim obrazovnim institucijama; Univerzitet Portland (osnovan 1901), Univezitet Concordia (1905.), Koledž Reed (1908.), Koledž Lewis i Clark (1867.), Koledž Warner Pacific (1937.), Državni univerzitet Portland (1946.), Koledž Portland Community (1961.), Koledž Cascade (1993.
dio Univerziteta Oregon) i Oregonski univerzitet zdravlja i nauke.

Sport
-----

*Portland* je dom košarkaškog kluba Portland Trail Blazers člana američke košarkaške organizacije National Basketball Association.

Panorama Portlanda u sumrakPanorama Portlanda u sumrak

Literatura
----------

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

Vidi još
--------

* Spisak gradova u SAD po broju stanovnika
* Najveći gradovi u SAD po decenijama
* Spisak saveznih država i teritorija SAD po broju stanovnika
* Sjedinjene Američke Države
* Amerikanci (nacija)
* Historija Sjedinjenih Američkih Država

Vanjske veze
------------


|  |  |
| --- | --- |
|  | ***Portal SAD***  |


***Portland, Oregon*** na Wikimedijinoj ostavi

* Službene stranice grada ()
* *Portland* na portalu Encyclopædia Britannica ()

| * p
* r
* u
Okrug Multnoma |
| --- |
| Gradovi | Fervju  •  Grešam  •  Mejvud Park  •  Portland  •  Portland  •  Trautdejl  •  Vud Vilidž |

| * p
* r
* u
Okruzi Oregona |
| --- |
| Jamhil  •  Jumatila  •  Junion  •  Džekson  •  Džeferson  •  Džosefin  •  Benton  •  Bejker  •  Valaua  •  Vašington  •  Viler  •  Vosko  •  Gilijam  •  Grant  •  Daglas  •  Dešuts  •  Kari  •  Klakamas  •  Klamat  •  Klatsop  •  Kolambija  •  Kruk  •  Kus  •  Lejk  •  Lejn  •  Lin  •  Linkoln  •  Malhir  •  Marion  •  Morou  •  Multnoma  •  Polk  •  Tilamuk  •  Harni  •  Hud River  •  Šerman  •  |
| AL • AK • AZ • AR • CA • CO • CT • FL • GA • HI • ID • IL • IN • IA • KS • KY • LA • ME • MD • MA • MI • MN • MS • MO • MT • NE • NV • NH • NJ • NM • NY • NC • ND • OH • OK • OR • PA • PR • RI • SC • SD • TN • TX • UT • VT • VA • WA • WV • WI • WY |

| * p
* r
* u
Politička podjela Sjedinjenih Američkih Država Sjedinjene Američke Države |
| --- |
| Savezne države | 
Alabama •
Aljaska •
Arizona •
Arkansas •
Colorado •
Connecticut •
Delaware •
Florida •
Georgia •
Havaji •
Idaho •
Illinois •
Indiana •
Iowa •
Južna Dakota •
Južna Karolina •
Kalifornija •
Kansas •
Kentucky •
Louisiana •
Maine •
Maryland •
Massachusetts •
Michigan •
Minnesota •
Mississippi •
Missouri •
Montana •
Nebraska •
Nevada •
New Hampshire •
New Jersey •
New Mexico •
New York •
Ohio •
Oklahoma •
Oregon •
Pennsylvania •
Rhode Island •
Sjeverna Dakota •
Sjeverna Karolina •
Tennessee •
Teksas •
Utah •
Vermont •
Virginia •
Washington •
Wisconsin •
Wyoming •
Zapadna Virginia
 |  |
| Savezno područje | Washington, D.C. |
| Otočni teritoriji | 
Američka Samoa •
Američki Djevičanski otoci •
otok Baker •
Guam •
otok Howland •
otok Jarvis  •
atol Johnston •
greben Kingman •
atol Midway •
Navassa •
atol Palmyra •
Portoriko •
Sjeverni Marijanski otoci •
otok Wake
 |

|  |  |
| --- | --- |
|   | *Ovaj članak o **gradu u SAD** je u začetku. Možete pomoći Wikipediji tako da ga proširite*. |